10,000 Days
10,000 Days — ამერიკული პროგრესული მეტალ ჯგუფ Tool-ის მეოთხე სტუდიური ალბომი. გამოვიდა ლეიბლებზე Tool Disectional და Volcano Entertainment, ევროპაში 2006 წლის 28 აპრილს, ავსტრალიაში 2006 1 მაისს, 2006 წელს გაერთიანებულ სამეფოში და 2006 წლის 2 მაისს ჩრდილოეთი ამერიკაში. ალბომი იწერებოდა O'Henry Studios-ში, კალიფორნიაში, კერძოდ ბერბენკში, The Loft-ში და Grandmaster Studios-ში (ჰოლივუდი, კალიფორნია). ეს 1993-ის Undertow-ს შემდეგ პირველი შემთხვევა იყო ჯგუფის Grandmaster-თან მუშაობის და პროდიუსერ დევიდ ბოტრელის გარეშე. ხმის მიქსზე მუშაობდნენ Bay 7-ში (ჩრდილოეთი ჰოლივუდი, კალიფორნია) ხოლო მასტერინგზე - Gateway Mastering Studios-ში (პორტლენდი, მეინი). 10,000 days-იდან გამოვიდა სამი სინგლი - "Vicarious", "The Pot" და"Jambi". გამოსვლის შემდეგ Billboard 200-ში ალბომი პირველ ადგილზე მოხვდა. პირველ კვირას გაიყიდა მისი  564,000 ასლი. 2007 წლის დასასრულს მსოფლიოს გარშემო გაყიდული იყო ალბომის 2.5 მილიონი ასლი. ჩანაწერმა RIAA-სგან მიიღო პლატინის სტატუსი. 2006 წლის ივნისის გამოშვებაში წარმოდგენელი იყო ინტერვიუ გიტარისტ ადამ ჯოუნზთან, რომელმაც ისაუბრა ახალ ალბომთან დაკავშირებით. მან განმარტა, რომ ალბომის ჩაწერისას გამოყენებული იქნა ისეთი ტექნიკები, როგორიცაა "მილისებრი ასაფეთქებელი მოწყობილობის მიკროფონი" (თითბერის  ცილინდრში მოთავსებული გიტარის გარეტაქტი), და ტოკ-ბოქსის სიმღერაში "Jambi". "მილისებრი ასაფეთქებელი მოწყობილობის მიკროფონი" და სტუდიასთან დაკავშირებული სხვა ინფორმაცია მოგვიანებით დაწვრილებით განმარტებული იქნა Mix-ის 2006 წლის 1 ივნისის გამოშვებაში. დრამერმა დენი კერიმ ინტერლუდიის  კომპოზიციების უმეტესობის ხმის ეფექტები უზრუნველყო ისეთი მეთოდების გამოყენებით, როგორიცაა ელექტრონული დასარტყმელი საკრავები, მანდალები